Kő Homár (Rock Lobster)

**"Hatalmas! Olyan mint én!"**

*-Wolfgang*

A **Kő Homárok (Rock Lobster)** semleges lények, melyek a Barlangokban (Caves) élnek. Ezek a lények az ásványi anyagokkal táplálkoznak, viszont a Márványt (Marble) nem eszik meg. Ha a játékos megkínálja őket valamilyen ásványi anyaggal, akkor azok a szövetségesei lesznek. Az idő múlásával megnőhetnek, lassan regenerálódhat az Egészség szintjük, valamint különböző árnyalatú szikla színekben is megtalálhatjuk őket. Immúnisak a fagyásra, szóval nem tudjuk őket megfagyasztani a Jégbottal (Ice Staff).

Miután meghalt, szétesik, majd egy Húst (Meat), Köveket (Rocks), és Kovaköveket (Flint) dob. Ezek a lények a Sziklás Alföldön (Rocky Plains) élnek.

 Viselkedés

A Kő Homárok lassan mozognak, valamint csoportokban élnek. Ezek képesek szaporodni, valamint növekedni is az idő múlásával 4 naponta; ennek során a méretük, az Egészség szintjük, és a sebzési erejük növekszik, míg a sebességük csökken. Ezek elkóborolhatnak néha, hogy Köveket, vagy Kovaköveket keressenek. Csak akkor támadják meg a játékost, ha az megtámadja őket. Ha megtámadjuk őket, akkor azok elrejtőzhetnek a páncéljukba, ekkor úgy néznek ki, mint egy nagy szikladarab. Miközben a páncéljukban rejtőzködnek, elnyelik a rájuk mért sebzések 95%-át.

Mint a Malacokat (Pig), a Kő Homárokat is szövetségesünkké tehetjük, ha adunk nekik valamilyen ásványi anyagot, mint pl.: Köveket, Kovaköveket, Aranyrögöket (Gold Nugget), vagy Ékköveket (Gems); azonban egy etetéssel csak 3 percig követik a játékost. Minden további etetéssel növelhetjük a Kő Homárok hűségét, így akár 2,5 napig is követhetnek minket etetés nélkül (mint a Malacok esetében).

A Kő Homárok elaludnak, miután 2 teljes napig folyamatosan ébren voltak. Az Alvó Kő Homárok fél napig alszanak. A napszakok, vagy a sötétedés nem játszik szerepet a sajátos alvási szokásaikban. A Kő Homárt elaltathatjuk a Pán Síppal (Pan Flute), vagy az Altató Fúvócsővel (Sleep Dart) ha 3x meglőjük.

A Kő Homár másodpercenként 10HP-val növelheti az Egészségét, miközben a páncéljában rejtőzködik.

 Vadászat

A Kő Homárnak elég magas az Egészség szintje, valamint a védelem is elég jó, mivel el tud rejtőzni a páncéljában. Ezek csoportokban élnek, és megvédik egymást, ha szükséges. Továbbá az Egészségszintjük lassan regenerálódik. Mindez azt jeleni, hogy a Kő Homárokat elég nehéz legyőzni. Ha lehetséges, akkor egyesével öljük meg őket úgy, hogy egy példányt elválasztunk a csoporttól, vagy használhatunk távolsági fegyvereket is, mivel elég lassan mozognak, ami lehetővé teszi, hogy rövid idő alatt több találatot is bevigyünk nekik.

Szintén egy jó módszer a Kő Homárok megöléséhez, ha azokat 'kiteoljuk', azaz párszor megütjük, és mielőtt megtámadna minket, gyorsan hátrébb megyünk, kitérve a támadásától, majd ezután megint megismételjük ezt a folyamatot. Azt is meg kell jegyezni, hogy míg a Kő Homár alszik, akár Puskaporral (Gunpowder), vagy Csignőc Nyálkával (Slurtle Slime) is megölhetjük. Ezek az anyagok elég nagy kárt tudnak okozni, viszont egy kifejlett példány megöléséhez 9db Puskapor szükséges.

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy Kő Homárt, ha a karakter sebzése alapértelmezett.

Az Altató Fúvócsővel 3x kell meglőni ahhoz, hogy elaludjon.

 Tippek

* A Kő Homárokat bevethetjük az erős lényekkel szemben is. Mivel elég magas az Egészség szintjük, nagy sebzési kárt tudnak okozni, és immúnisak a tűzre és a jégre, egy jó megoldás lehet, hogy legyőzzünk velük főnök (boss) szörnyeket, különösen az Ősi Őrzőt (Ancient Guardian).

* Miután megbarátkoztunk velük a Barlangban, ha felmegyünk a felszínre, akkor ők is feljönnek velünk.

 Apróságok

* A Kő Homár a "It's Not a Rock!" frissítéskor került be a játékba.

* A Kő Homár 40 nap elteltével eléri el a maximális méretét, Egészség szintjét, és támadóerejét.

* Mivel a Kő Homárok Húst is dobnak, ezért feltételezhetjük, hogy ezek szerves lények, és csak a páncélzatuk van kőből.

* Maxwell ezt mondja a Kő Homárokra: "Én száműztem őket ide", szóval lehetséges, hogy egykor a felszínen életek.

 Galléria

Négy Kő Homár, mely közül az egyik rejtőzködik.Wilson, egy kis Kő Homárral.Wilson, és egy kifejlett Kő Homár.Wilsont megtámadja egy kifejlett Kő Homár.Kifejlett Kő Homárok, és egy Pókkirálynő. Figyeljük meg a két lény méretkülönbségeit.A Kő Homárok egymással harcolnak.Alvó Kő Homár.Halott Kő Homár.Egy Kő Homár Kovakövet eszik.Szövetséges Kő Homárok a Csáp csapdában.Kő Homár, a "It's not a rock!" plakáton.Ijedt Kő Homár, a 2015, április 27.-ei frissítés plakáton.